Agterpaaie huistoe – Vuurvliegie se lekkervurigeaffêre
Hartsgoed, Natuurverskynsels, Spring op die Bus, Suid-Afrika
Date: November 30, 2018Author: Vuurvliegie se lekkervurigeaffêre 29 Comments
Rots en ek het lekker draaie gery met ons 2012 wegbreek. Ons hele roete beplan om die hoofpaaie te vermy.
Hierdie fotoalbum vertel van ons terug reis vanaf Graaff-Reinet. Ons het een keer met 'n oorbrug oor die N1 gereis, verder agterpaaie gery. Hoe groot was die beloning nie.
Ons reis deur Paul Kruger se geboortedorp, Burgersdorp, Venterstad, Bethulie, Louw Wepener.
By Bethulie sien ons die Gariep is boeppens en tot oorlopens toe vol. Water en sand en stof.
Ons ry verby Tieitiesberg en giggel. Die naam vertel self.
Gesels oor legendariese Patrick Mynhardt wat Herman Charles Bosman se Oom Schalk Lourens volksbesit gemaak het. Sy outobiografie was nogal getitel "Boy from Bethulie."
Stop om mooi kerkies in klein plekkies af te neem. G'n malmokke in taxi's en blink motors wat hel toe jaag nie.
Oral poskaart en legkaart berge en stofpaaie en perde. 'n Kleurvolle windpomp en uitspattig naby wolke slaan my asem weg. Ons ry al langs die Korannaberge. 'n Eensame fietsryer kom op die stofpad aan.
Vol verrassings, seën en vrede. Die agterpaaie huistoe.
Dankie VirgoC dat jy ons weer op die onthou laat afkom met jou lekker kuier by Gariep!
BethulieGariepKoronnabergeReis op agterpaaieSpring op die BusSuid AfrikaTowerinne
Previous Previous post: Die swart asbliksak boek
Next Next post: Ek mag en gaan en sal
29 thoughts on "Agterpaaie huistoe"
Dis nogal ook iets op my bucket list…om deur SA te reis op die agterpaaie….ek met my groen geaardheid sal mal wees daaroor maar nou ja, my reismaat is rooi! Bloedrooi…jaag van punt A na Punt B in die kortste moontlike tyd met die vinnigste pad! Dankie vir die pragtige fotos…ek het nou stilgestaan by elkeen en dit terdeë geniet!
Jy kan sowaar mooi fotos neem, Erna!
Ek stem, agterpaaie is beter, mens sien altyd soveel onverwagte dinge
Klink na die heerlikste vakansie daai
Ek is mal oor agterpaaie…daar is altyd iets interessants. Mooi geskryf, Lekkervurig!
Pragtige fotos. Dis die soort reis waarvan ek hou – hou stil om na 'n miershoop te kyk en braai 'n tjoppie langs pad.
Amen. Sielkostyd so reis.
Dit is so mooi. Ek stem vir agterpaaie.
Pragtige fotos en pragtig geskrywe.
Ek dink dit is 'n baie goeie idee ♥
Dankie. Mens kyk met mooier en sagter oë na ons seer land as jy so ry.
Die agterpaaie is darem maar wonderlik om te ry en te herleef. Al is dit nie meer soos doerdie tyd nie is die herinneringe steeds daar.
Ek vind so agterpad ryery leer mens om weer wyd en op te kyk. Ons elke dag se afsleep met politieks en veranderinge maak dat mens net af en voor jou kyk, dis maar depro en vaal! 😉
Beslis. Gladnie goed vir die siel om net af en voor te kyk nie. My paadjie wat ek soggens ry bring elke dag vir my nuwe vreugde. Ek luister oppad na die radio wat al hierdie neerdrukkende wereldse ding vertel n sien dan die rivier wat vol water is of die bome wat in die wind waai. Alles net omdat ek opkyk en wyer mag kyk. Sterkte maar daar vir julle in die elke dagse "struggles".
Jy moet asb die Amazone link na e-boek opsit sodat ek eek kan koop.
Scrapy in die Amazon store sleutel net Die kerk aan die noordekant van die spoor of my naam Erna Maré, jy behoort dit te kry.
Het hom gekoop. Renosterpoort is verkeerd gespel in die lok stukkie op Amazone. Ek dink jy kan dit regstel sonder te veel moeite. Het jy die nuwe kindle e-boek publikasie gebruik?
Dankie! My eerste eboek verkope! Sal fout probeer regstel. Ja ek het die kindle app gebruik.
Bly om te hoor want nou dat Create space nie meer daar is nie het ek nog nie probeer om n ebook op te sit of n print on demand te doen nie. Gelukkig is my eie boek nog ver van klaar. Ek wou die kinders se stories in n boek uitgee om te verkoop vir skool en vir Kersfees. Sal dit nog uitsorteer die komende vakansie.
Ek het die spelfout reggekry. Dankie 🤗
o ek love agterpaaie, veral die wat jy sommer so op die ingewing van die oomblik in afdraai – sonder om te weet waarheen jy gaan. Dankie vir die mooi skrywe
Ons is ook lief vir die agterpaaie, maar soms jaag ons ook net voort op die N1. Ai
My man is ook rooi, sê altyd – Ons is nou klaar verby. Ek dink mens moet ń girls trip doen op die agter paaie en klein dorpies. Ek en ń vriendin is na ń Christelike danskonferensie in Grahamstad en het vanaf Heidelberg ( gauteng) gereis. Een van my onvergeetlikste reise. Ons het op vroue-tyd gery en gestop.